[{"text_idx": "#000005", "text": "Juhend kolleegile u\u0308lekaaluliste laste hindamiseks\nLaste hu\u0308pertensiooni vastu vo\u0303itlemise na\u0308dal Euroopas"}, {"text_idx": "#000008", "text": "Lastehaigla resident Gerda Grossthal indiaca maailmameister"}, {"text_idx": "#000009", "text": "Augustis levis Tallinna Lastehaiglas kulutulena uudis, et pediaatria eriala 3. aasta resident Gerda Grossthal on va\u0308rske maailmameister Brasiilia indiaanlaste seas alguse saanud ning kiiresti populaarsust koguval spordialal nimega indiaca."}, {"text_idx": "#000010", "text": "Mis ma\u0308ng on indiaca?Olemuselt ja ma\u0308ngu u\u0308lesehituselt sarnaneb indiaca vo\u0303rkpalliga, kuid ma\u0308ngimisel kasutatakse traditsioonilise palli asemel spetsiaalset sulgedega varustatud indiacapalli. Erinevused on ka ma\u0308ngijate arvu, platsi mo\u0303o\u0303tmete, vo\u0303rgu ko\u0303rguse jms osas. Ma\u0308ng ise on vo\u0303rkpallist du\u0308naamilisem ja vaatema\u0308ngulisem. Ka suurem osa ma\u0308ngijatest on vo\u0303rkpalli taustaga, kuna sarnaseid ma\u0308nguelemente on palju. Sellel alal vo\u0303isteldakse nii mees-, nais- kui ka segavo\u0303istkondade arvestuses. Rahvusvahelised vo\u0303istlused toimuvad lisaks veel kahes erinevas vanusekategoorias, milleks on po\u0303hiklass ja seeniorklass (40+). Lisaks toimuvad iga kahe aasta tagant ka rahvusvahelised karikavo\u0303istlused juunioritele.Eestis toimuvad iga aasta meistrivo\u0303itlused ja karikavo\u0303istlused. Rahvusvahelised suurvo\u0303istlused, nagu maailmakarikas (MK) ja maailmameistrivo\u0303istlused (MM), toimuvad iga nelja aasta tagant. MM-il osaleb igast riigist u\u0308ks vo\u0303istkond igas kategoorias, aga MK-l vo\u0303ib igast riigist osaleda kaks klubi igas kategoorias.Eestis tegeleb karika- ja meistrivo\u0303istluste korraldamisega Eesti Indiaca Liit, kuhu kuuluvad mitmed erinevad spordiklubid. Koduleht ja millal see ta\u0308helepanuva\u0308a\u0308rne kullama\u0308ng toimus ning palju konkurente oli?Viiendad maailmameistrivo\u0303istlused indiacas peeti 7.-12. augustil Poolas Rozogi linnakeses. Naiste kategoorias osalesid Saksamaa, Luksemburgi, Poola, S\u030cveitsi ja Jaapani koondised. Alagrupi ma\u0308ngudes vo\u0303itsime ko\u0303iki vastaseid. Poolfinaalis kohtusime Luksemburgi naiskonnaga ja vo\u0303itsime neid tulemusega 2:0. Finaalis tuli vastu Saksamaa naiskond, kes oma poolfinaalis alistas valitseva maailmameistri , S\u030cveitsi, geimidega 2:1. Finaalis sakslaste vastu saime meie oma ma\u0308ngu paremini ka\u0308ima ning vo\u0303itsime tulemusega 2:0. Seega tuli u\u0308le pika aja naiste maailmameistritiitel taas Eestile. Viimati saavutati see aastal 2004 Jaapanis.Kui kaua Sina selle spordialaga tegelenud oled ning mis vo\u0303istkonnas?Olen ma\u0308nginud indiacat juba 12 aastat. Alustasin spordiklubi Nolckenist, praegu kuulun Tartu Telia spordiklubi nimekirja. Kavatsed sa ja\u0308tkata? Tartus trennis ka\u0308ia keeruline pole?Kindlasti plaanin ja\u0308tkata. Keeruliseks teeb selle asjaolu, et Po\u0303hja-Eesti klubidel naiskonnad puuduvad, st et ainuke vo\u0303imalus naistega trenni tegemiseks on Tartus. O\u0303nneks olen Lo\u0303una-Eestist pa\u0308rit, misto\u0303ttu o\u0303nnestub vanemate/sugulaste ku\u0308lastamise trenni tegemisega u\u0308hendada."}, {"text_idx": "#000011", "text": "Soome perekond to\u0303i abi va\u0308ikelaste emadele"}, {"text_idx": "#000012", "text": "16. augusti hommikul jo\u0303udis Tallinna sadamasse laev, mille pardalt veeres maha perekond Martikainen ja nende pickup-auto, ta\u0308is kombinesoone ja muud riidevarustust Tallinna Lastehaiglas ravil olevate puudustkannatavate va\u0308ikelaste peredele."}, {"text_idx": "#000013", "text": "Turku la\u0308hedal elav perekond u\u0308tleb, et postitas Facebooki riidekogumisteate ja na\u0308dalaga oli \"kaup koos\", sh 46 talvekombinesooni, magamiskotte, tekke, mu\u0308tse, kindaid ja villaseid sokke ning ko\u0303ikvo\u0303imalikke beebiriideid."}, {"text_idx": "#000014", "text": "\"Soomes antakse vastsu\u0308ndinud lapse vanematele sotsiaalsu\u0308steemi poolt kaasa riidepakk, kuhu kuulub tingimata korralik talvevarustus,\" u\u0308tles kampaania algataja Ida Forsell-Martikainen, selgitades tuttuutena tunduvate kombinesoonide pa\u0308ritolu.U\u0308hed isea\u0308ralikumad esemed saadetisest ro\u0303o\u0303mustasid aga eriti vastsu\u0308ndinute ja imikute osakonna o\u0303endusjuht Marleen Ma\u0308git - need olid villasest lo\u0303ngast kootud ko\u0303rretaoliste juustega Klaabud.\"Selle asemel, et haarata kinni juhtmetest vo\u0303i muust inventarist, saab pisike inimene end kuvo\u0308o\u0308sis turvaliselt tunda sellest kootud ko\u0303rrest kinni vo\u0303ttes,\" u\u0308tleb Ma\u0308gi."}, {"text_idx": "#000015", "text": "Kuigi perekond oli Eestisse so\u0303itnud peamiselt lasteriiete edasiandmise to\u0303ttu, kasutatakse Tallinnas olemise aega tu\u0308tardega (2aastased salongi tagaistmel lo\u0303unaund magavad kaksikud pildilt puuduvad) ilusa pa\u0308eva veetmiseks."}]